b"\n_START_ARTICLE_\nCrist abra\xc3\xa7at a la creu (El Greco,Tipus-I,Nova York)\n_START_SECTION_\nTem\xc3\xa0tica de l'obra\n_START_PARAGRAPH_\nPot derivar-se de la seva famosa obra L'espoli, origin\xc3\xa0riament planejada per ser una s\xc3\xa8rie que abord\xc3\xa9s completament la passi\xc3\xb3 de Crist. Jes\xc3\xbas de Natzaret, en primer pla, camina rumb al Mont Calvari subjectant la creu. Eleva la mirada cap al cel amb els ulls plens de ll\xc3\xa0grimes, encara que el seu rostre inspira serenitat i fins i tot alegria, assumint amb enteresa el seu martiri.\n_START_SECTION_\nAn\xc3\xa0lisi de l'obra del Metropolitan Museum of Art de Nova York\n_START_PARAGRAPH_\nEn el quadre a la part superior es pot veure un n\xc3\xbavol d'\xc3\xa0ngels, de clara inspiraci\xc3\xb3 bizantina. El cel tempestu\xc3\xb3s converteix l'obra en una zona dominada per les fogonades de llum, que semblen esculpir els plecs de la roba de Jes\xc3\xbas. L'anatomia del Fill de D\xc3\xa9u sembla completament inspirada en l'obra escult\xc3\xb2rica de Miquel \xc3\x80ngel. _NEWLINE_L'esguard del Crist \xc3\xa9s m\xc3\xa9s suau que en les altres versions del mateix Tipus-I. S\xc3\xb3n notables els detalls de la Corona d'espines, de la barba, i de dos pronunciats flocs de cabell que destaquen sobre el matell blau en el costat esquerre. Els ulls s\xc3\xb3n grans, lluminosos i humits, ni el mantell ni la corona d'espines ni cap altre detall necessiten ser truculents per tal de transmetre una sublim expressi\xc3\xb3._NEWLINE_Les mans amb ungles nacrades s\xc3\xb3n tamb\xc3\xa9 molt expressives, tot i que la dreta, excessivament netejada, deja entreveure la subjacent preparaci\xc3\xb3 en la part del canell."